Беренсе пластмассаны 1855 йылда инглиз металлургы һәм уйлап табыусыһы Александр Паркс уйлап сығара.[2] Паркс уны паркезин тип атай (һуңыраҡ тағы бер исем тарала — целлулоид). Паркезин беренсе тапҡыр Лондонда Ҙур халыҡ-ара күргәҙмәлә  1862 йылда күрһәтелә. Пластмасса эшләү тәбиғи пластик материалдар ҡулланыуҙан башлана (һағыҙ, шеллак), артабан химик модификацияланған тәбиғи материалдар (каучук, нитроцеллулоза, коллаген, галалит) ҡулланыла  һәм ниһәйәт тулыһынса синтетик молекулалар (бакелит, эпоксид ыҫмалаһы, поливинил хлориды, полиэтилен һәм башҡалар) ҡулланыла башлай.